stanford-oval/wikipedia huggingface dataset:
Alessandro Nannini
Tuloksia > Formula 1

| Vuosi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1986 | Minardi | BRA Kesk. | ESP DNS | SMR Kesk. | MON DNQ | BEL Kesk. | CAN Kesk. | USA Kesk. | FRA Kesk. | GBR Kesk. | GER Kesk. | HUN Kesk. | AUT Kesk. | ITA Kesk. | POR Kesk. | MEX 14 | AUS Kesk. | - | 0 |
| 1987 | Minardi | BRA Kesk. | SMR Kesk. | BEL Kesk. | MON Kesk. | USA Kesk. | FRA Kesk. | GBR Kesk. | GER Kesk. | HUN 11 | AUT Kesk. | ITA 16 | POR 11 | ESP Kesk. | MEX Kesk. | JPN Kesk. | AUS Kesk. | - | 0 |
| 1988 | Benetton | BRA Kesk. | SMR 6 | MON Kesk. | MEX 7 | CAN Kesk. | USA Kesk. | FRA 6 | GBR 3 | GER 18 | HUN Kesk. | BEL DSQ | ITA 9 | POR Kesk. | ESP 3 | JPN 5 | AUS Kesk. | 10. | 12 |
| 1989 | Benetton | BRA 6 | SMR 3 | MON 8 | MEX 4 | USA Kesk. | CAN DSQ | FRA Kesk. | GBR 3 | GER Kesk. | HUN Kesk. | BEL 5 | ITA Kesk. | POR 4 | ESP Kesk. | JPN 1 | AUS 2 | 6. | 32 |
| 1990 | Benetton | USA 11 | BRA 10 | SMR 3 | MON Kesk. | CAN Kesk. | MEX 4 | FRA 16 | GBR Kesk. | GER 2 | HUN Kesk. | BEL 4 | ITA 8 | POR 6 | ESP 3 | JPN Loukk. | AUS Loukk. | 8. | 21 |
Tuloksia > World Touring Car Championship

| Kausi | Talli | Auto | 1 | 2 | 3 | 4 | 5 | 6 | 7 | 8 | 9 | 10 | 11 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1987 | Alfa Corse | Alfa Romeo 75 Turbo | MON 16 | JAR 17 | DIJ 9 | NÜR | SPA 22 | BRN | SIL | BAT | CAL | WEL | FUJ | - | 0 |
Tuloksia > Italian Super Touring Car Championship

| Vuosi | Talli | Auto | Kilpailut | Voitot | Palkinto- sijat | Paalu- paikat | Nopeimmat kierrokset | Pisteet | Sijoitus |
| --- | --- | --- | --- | --- | --- | --- | --- | --- | --- |
| 1992 | Alfa Martini | Alfa Romeo 155 GTA | 20 | 5 | 10 | 1 |  ? | 226 | 3. |
| 1993 | Alfa Martini | Alfa Romeo 155 TS |  ? |  ? |  ? |  ? |  ? | 23 | 14. |
Tuloksia > DTM

| Vuosi | Talli | Auto | Kilpailut | Voitot | Palkinto- sijat | Paalu- paikat | Nopeimmat kierrokset | Pisteet | Sijoitus |
| --- | --- | --- | --- | --- | --- | --- | --- | --- | --- |
| 1993 | Alfa Corse | Alfa Romeo 155 V6 TI | 21 | 2 | 5 | 2 | 2 | 121 | 8. |
| 1994 | Alfa Corse | Alfa Romeo 155 V6 TI | 22 | 5 | 5 | 0 | 3 | 149 | 4. |
| 1995 | Martini Racing | Alfa Romeo 155 V6 TI | 13 | 0 | 2 | 0 | 0 | 44 | 11. |
Tuloksia > FIA International Touring Car Championship (ITC)

| Vuosi | Talli | Auto | Kilpailut | Voitot | Palkinto- sijat | Paalu- paikat | Nopeimmat kierrokset | Pisteet | Sijoitus |
| --- | --- | --- | --- | --- | --- | --- | --- | --- | --- |
| 1996 | Alfa Corse-Martini Racing | Alfa Romeo 155 V6 TI | 24 | 7 | 7 | 4 | 7 | 180 | 3. |
Tuloksia > FIA GT Championship

| Vuosi | Talli | Auto | Luokka | 1 | 2 | 3 | 4 | 5 | 6 | 7 | 8 | 9 | 10 | 11 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1997 | AMG Mercedes | Mercedes-Benz CLK GTR | GT1 | HOC 13 | SIL 13 | HEL 11 | NÜR 2 | SPA 11 | A1 2 | SUZ 1 | DON 2 | MUG 2 | SEB Kesk. | LAG 8 | 5. | 34 |
Aiheesta muualla

Caffe Nannini (italiaksi)
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Yhdysvallat  Japani 
Nannini Benettonin ratissa Kanadassa 1988
Bruce Nauman

Truncated Pyramid Room 1982/1998, Lörrach, Saksa.
Bruce Nauman (s. 6. joulukuuta 1941 Fort Wayne, Indiana) on yhdysvaltalainen nykytaiteilija. Nauman on monialainen taiteilija, joka käyttää teoksissaan esimerkiksi video- ja valokuvaa sekä neonvaloja. Nauman tunnetaan myös kuvanveistäjänä, piirtäjänä ja performanssitaiteilijana. Nauman yhdistelee installaatioissaan usein monia eri medioita.
Naumanin taidetta on hankala rajata mihinkään tiettyyn virtaukseen, mutta hänet on liitetty minimalismiin, käsitetaiteeseen ja body artiin. Teoksissaan hän käsittelee esimerkiksi yhteiskuntaa, ruumiillisuutta ja maailmanpolitiikkaa. Varsinkin hänen varhaisempi materiaalinsa sisälsi usein sanaleikkejä ja visuaalisia vitsejä. Nauman esiintyy itse useissa videoteoksissaan.
Elämä ja ura

Bruce Nauman kasvoi Yhdysvaltojen Keskilännessä. Hänen isänsä oli insinööri ja Nauman on kertonut kiinnostuneensa itsekin jo varhain tekniikasta ja matematiikasta. Omien sanojensa mukaan hän "tunsi vetoa kaikkea abstraktia kohtaan". Naumanin mukaan hänen moraalisten ja välittävien vanhempiensa vaikutus näkyy hänen taiteessaan. Nauman uskoo, että taiteella on moraalinen ja eettinen tarkoitus.
Vuonna 1960 Bruce Nauman lähti Wisconsinin yliopistoon opiskelemaan matematiikkaa, fysiikkaa ja taidetta. Vuonna 1964 Nauman siirtyi opiskelemaan taidetta Kalifornian yliopistoon, jossa hän opiskeli muun muassa William T. Wileyn ja Robert Arnesonin alaisuudessa. Maalaamisesta aloittanut Nauman keskittyi Kalifornian yliopistossa opiskellessaan kuvanveistoon, performanssitaiteeseen ja elokuvaan. Vuosien 1965–1966 välillä hän teki yhdeksän elokuvaa, joista kuusi yhteistyönä. Näistä kuuluisin on vuonna 1966 valmistunut Fishing for Asian Carp, jossa hän kuvasi taidemaalari William Allenia pyydystämässä kalaa. Teos parodioi perinteistä käsitettä kerronnasta ja tarinan kestosta.
Vuonna 1966 Nauman suoritti Master of Arts -tutkinnon ja siirtyi opettamaan San Franciscon yliopistoon. Samana vuonna hän piti ensimmäisen yksityisnäyttelynsä Leo Castelli Galleryssa Los Angelesissa.
Nauman on itse sanonut hakeneensa ja saaneensa vaikutteita Marcel Duchampilta, Man Raylta, Samuel Beckettiltä, Aloin Robbe-Grilletiltä, Vladimir Nabokovilta, Steve Reichilta, Philip Glassilta, La Monte Youngilta, Meredith Monkilta ja John Coltranelta.
Suomessa

Ensimmäisen kerran Bruce Naumanin teoksia nähtiin Suomessa suuressa yhteisnäyttelyssä Expo Stedelijkissä Ateneumissa keväällä 1971. Ars 74:ssä nähtiin Naumanin elokuva ja Ars 95:ssä oli myös hänen teoksiaan. Bruce Naumanin yksityisnäyttely oli Kiasmassa 1998–1999 ja Kiasmassa nähtiin hänen teoksiaan Full House -yhteisnäyttelyssä 2008–2009. Valtion taidemuseon kokoelmassa on yhdeksän Bruce Naumanin teosta, joista kahdeksan on multimedia- ja videoteosta vuosilta 1968–1969 ja yksi grafiikan vedos vuodelta 1997.
Aiheesta muualla

Bruce Naumanin teokset Kiasman kokoelmissa[vanhentunut linkki]
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Espanja  Ranska  BnF data  Katalonia  Saksa  Israel  Yhdysvallat  Latvia  Tšekki  Alankomaat  Puola  Vatikaani 
Taiteenala:  Auckland  ADK  New Zealand Artists  KulturNav  MusicBrainz  Museum of Modern Art  National Gallery of Canada  Photographers' Identities  RKD Artists  ULAN 
Henkilöt:  Deutsche Biographie  DDB  Trove 
Muut:  Europeana  SNAC  IdRef  Te Papa (New Zealand)
Navaronen tykit

| Navaronen tykit> The Guns of Navarone |
| --- | --- |

Ohjaaja:  J. Lee Thompson
Käsikirjoittaja:  Carl Foreman
Perustuu:  Alistair MacLeanin romaaniin Navaronen tykit
Tuottaja:  Carl Foreman Cecil F. Ford
Säveltäjä:  Dimitri Tiomkin
Kuvaaja:  Oswald Morris
Leikkaaja:  Alan Osbiston
Pääosat:  Gregory Peck  David Niven  Anthony Quinn  Stanley Baker  James Darren  Anthony Quayle  Irene Papas  Gia Scala
Valmistustiedot
Valmistusmaa:   Yhdistynyt kuningaskunta
Tuotantoyhtiö:  Columbia Pictures Corporation
Levittäjä:  Columbia Pictures Netflix
Ensi-ilta:  1961
Kesto:  158 minuuttia
Alkuperäiskieli:  englanti, kreikka, saksa
Budjetti:  6 000 000 dollaria
Seuraaja:  Navaronen haukat
Aiheesta muualla
IMDb 
Elonet
AllMovie
Infobox OKNimi-testi OK: 
Navaronen tykit (The Guns of Navarone) on Alistair MacLeanin samannimiseen romaaniin perustuva, vuonna 1961 ensi-iltansa saanut sotaelokuva, jonka tapahtumat sijoittuvat Välimerelle toisen maailmansodan aikana. Elokuvan on ohjannut J. Lee Thompson, ja siinä näyttelee aikansa kärkinimistä koostunut näyttelijäjoukko.
Alun perin ohjaajaksi palkattiin Alexander Mackendrick, mutta tuottaja Foreman erotti hänet luovien erimielisyyksien vuoksi. Myös korpraali Millerin näyttelijä David Niven tuli Kenneth Moren tilalle. Gregory Peckin rooliin oli alun perin harkittu Rock Hudsonia ja sitä oli tarjottu William Holdenille, jonka palkkavaatimus, 750 000 dollaria ja 10 prosenttia tuotosta, oli tuottajille liian korkea.
Anthony Quayle näytteli elokuvassa englantilaista majuria. Toisessa maailmansodassa Quayle oli englantilainen armeijan tiedustelun majuri, joka organisoi partisaanitoimia Albaniassa. David Niven pitää elokuvassa kevyen jalkaväen yksikön tunnusta baretissaan. Hän palveli kyseisessä yksikössä sodan aikana.
Juoni

Kaksi Navaronen saarella sijaitsevaa erittäin tehokasta saksalaista tykkiä valvoo Kreikan edustalla kulkevaa meriliikennettä. Koska tykeille on rakennettu bunkkerikompleksi vuorenrinteeseen, niitä ei voi tuhota ilmahyökkäyksen avulla. Kuudesta liittoutuneiden sotilaasta muodostuva joukko lasketaan saarelle. Heidän tulee ottaa yhteys paikallisiin partisaaneihin ja yrittää räjäyttää tykit ennen kuin britit ehtivät toteuttaa alueella kaavaillun laivasto-operaation.
Vastaanotto ja jälkimaine

Navaronen tykeistä tuli ensi-iltavuotensa suurmenestys, joka poiki 1970-luvulle ulottuvan sarjan samantapaisia toiseen maailmansotaan sijoittuvia suurtuotantoja. Näitä olivat Atlantin valli murtuu, Kotka on laskeutunut, Kotkat kuuntelevat, Kellyn sankarit, Likainen tusina, Suuri pakoretki, Taistelu Ardenneilla, Tora! Tora! Tora!, Viimeinen silta yli Reinin  ja Yksi silta liikaa. Vuonna 1978 elokuva sai jatko-osan Navaronen haukat.
Elokuva sai seitsemän Oscar-ehdokkuutta, muun muassa parhaan elokuvan ja parhaan ohjauksen sarjoissa. Niistä se voitti erikoistehosteiden kategorian. Golden Globes -gaalassa se palkittiin parhaana draamaelokuvana ja Dimitri Tiomkin parhaasta elokuvamusiikista, minkä lisäksi Thompson oli ehdolla parhaan ohjaajan palkintoon.
Video-oppaassa vuodelta 1994 Asko Alanen kutsuu Navaronen tykkejä sujuvaksi ja vauhdikkaaksi ja antaa sille neljä tähteä viidestä, mikä vastaa sanallista arviota ”erinomainen”. Yle Teeman televisioesityksen alla heinäkuussa 2023 Helsingin Sanomien Timo Kuismin piti elokuvaa monin paikoin aikansa eläneenä pakollisine romanssikuvioineen ja kankeine roolitöineen: ”Toimintaa ja jännitystä on niukasti, mutta välillä innostutaan sentään pohdiskelemaan sodan ja tappamisen moraalia asetelmallisissa kohtauksissa, jotka ovat kuin suoraan teatterin lavalta.”
Neglect

Neglect on neurologinen oireyhtymä. Potilas toimii aivan kuten ympäristön ja oman kehon toinen puoli olisi lakannut olemasta hänelle olemassa. Neglect on huomattavasti yleisempi ja vaikeampi oikean kuin vasemman aivopuoliskon vaurioissa. Tyypillisen potilaan koko havaintokenttä ja tarkkaavuus on suuntautunut samalle puolelle, jossa aivovaurio sijaitsee. Neglectiin liittyy monesti sairaudentunnon puuttuminen.
Nefrologia

Munuainen.
Nefrologia on munuaisten rakennetta ja toimintaa tutkiva lääketieteen ala. Sana tulee kreikan kielen munuaista tarkoittavasta sanasta nephros. Nefrologia tutkii myös erilaisia munuaisten sairauksia ja niiden hoitoa. Munuaisten ongelmiin erikoistunutta lääkäriä kutsutaan nefrologiksi. Nefrologiaa tarvitaan muun muassa seuraavista syistä:
verivirtsaisuus (oire)
munuaiskivet (kirurgiaa)
munuaissyöpä (kirurgiaa)
munuaistulehdus eli nefriitti (sisätautioppia)
proteinuria (oire)
NDRC

| National Defense Research Committee |
| --- | --- |

Perustettu:  27. kesäkuuta 1940
Lakkautettu:  28. kesäkuuta 1941
Tyyppi:  Yhdysvaltain valtion virasto
Puheenjohtaja:  Vannevar Bush
Infobox OKNimi-testi OK: 
National Defense Research Committee (NDRC) oli yhdysvaltalainen virasto, joka vastasi tieteellisestä tutkimuksesta sotakoneiston tarpeisiin. Council of National Defence perusti sen 27. kesäkuuta 1940. Se lakkautettiin 28. kesäkuuta 1941, jolloin se sulautettiin Office of Scientific Research and Developmentiin.
Tausta ja perustaminen

Yhdysvalloissa oltiin toisen maailmansodan alkuvaiheissa huolestuneita maan tieteellisestä valmiudesta sotaan. Vaikka Kansallisen tiedeakatemian organisaatio oli kykenevä tukemaan tutkimusta, sitä rajoitti kuitenkin se itsenäisyys valtiollisista laitoksista. Kun tieteen liikekannallepano tuli ajankohtaiseksi keväällä 1940, akatemian johtaja Frank B. Jewett ei nähnyt järjestöä valmiina tukemaan sotatoimia tarvittavassa laajuudessa.
Vannevar Bushin johtama National Advisory Committee for Aeronautics oli jo onnistunut valmistautumaan hätätilaa varten. Se oli kuitenkin keskittynyt vain ilmailuun, joten Bush esitti, että hallituksen pitäisi perustaa elin, joka NACA:n tavoin pystyisi tukemaan armeijalla tärkeää perustutkimusta ja olemaan linkkinä armeijan ja tiedeakatemian välillä. Bush, Jewett, Karl Taylor Compton, James Bryant Conant ja useat NACA:n jäsenet olivat keskustelleet tällaisen viraston perustamisesta. Bush pyysikin NACA:n järjestösihteeri John F. Victoryä tekemään hahmotelman National Defence Research Committeen perustamiseksi.
Kun Saksan joukot lähestyivät Pariisia heinäkuussa, Bush hakeutui tapaamaan presidentti Franklin Rooseveltia. Hän ehdotti, että Roosevelt antaisi käskyn uuden komitean perustamisesta, mikä olisi nopeampi tapa luoda uusi organisaatio kuin lakiuudistuksen kautta. Bushin ja Rooseveltin tapaaminen 12. kesäkuuta kesti alle 15 minuuttia. Bush esitteli tapaamisen aikana kuusikohtaisen dokumenttinsa NDRC:n perustamiseksi, ja hän oli valmistautunut vastaamaan presidentin kysymyksiin. Roosevelt antoi esityksestä vain muutaman kommentin ja hyväksyi esityksen. Kaksi päivää myöhemmin Roosevelt ilmoitti, että Bush on nimetty uuden komitean johtoon. Virallisesti Council of National Defence perusti NDRC:n presidentin suosituksella 27. kesäkuuta 1940.
Bush kokosi pian kokoon komitean muut seitsemän jäsentä. Heistä kolme kuului ryhmään hallituksen edustajina. Tieteen edustajina Bush valitsi komiteaan Comptonin, Jewettin, Conantin ja Richard C. Tolmanin. Compton ja Conant takasivat kahden suuren yliopiston Massachusetts Institute of Technologyn ja Harvardin tuen. Tolman oli tärkeä yhteys länsirannikon merkittävään California Institute of Technologyyn. Jewett oli teollisuuden edustaja, sillä hän johti AT&T:n Bell Labs -tutkimuslaitosta. Hallituksen edustajina olivat patenttiasiamies Conway P. Coe, kontra-amiraali Harold G. Bowen, joka oli laivaston johtava tutkimusupseeri, ja prikaatikenraalit George V. Strong maavoimista.
Sulauttaminen OSRD:hen

Bush esitteli NDRC:n saavutuksia sen ensimmäisen toimintavuoden lopulla. Järjestö oli saavuttunut merkittäviä kehitysaskeleita esimerkiksi tutkan, happinaamareiden, rakettien ja räjähteiden tutkimuksessa. NDRC:sta ei kuitenkaan ollut tullut sellaista organisaatitoa, joka olisi pystynyt vastamaan toisen maailmansodan aiheuttamaan haasteeseen. NRDC:lla ei ollut tarvittavia valmiuksia kiihdyttämään laitteiden tuotantoa tutkimuksen jälkeen.
Toukokuussa 1941 Bushin suosituksesta Roosevelt alkoitti NRDC:n uudelleenorganisoinnin. Roosevelt allekirjoitti 28. kesäkuuta 1941 asiakirjan, joka määräsi uuden Office of Scientific Research and Developmentin perustamisen. Bushista tuli OSRD:n johtaja, ja NDRC:stä tehtiin käytännössä sen keskeisin toimintayksikkö.
Negroponten taistelu

Negroponten taistelu käytiin kesällä 1470 Venetsian ja Osmanien valtakunnan välillä. Taistelussa oli kyse Euboian saaren hallinnasta ja se päättyi osmanien voittoon. Taistelu oli osa toista Venetsian–Turkin sotaa.
Sulttaani Mehmed II lähetti visiiri Mahmud pašša Angelovićin johtaman suuren laivasto-osaston valtaamaan Euboian saaren. Lähinnä saaren pääkaupungin Khalkisin alueella käytyjen taistelujen ja piirityksen jälkeen osmanit saivat voiton vastustajistaan, joihin kuuluivat kaupungin kreikkalaiset asukkaat ja venetsialainen varuskunta. Puolustajat jatkoivat taisteluaan viimeiseen asti. Tämä ärsytti valtaajat kostotoimiin. Osmanit säästivät orjiksi saarta puolustaneet kreikkalaiset, mutta teloittivat lähes poikkeuksetta antautuneet italialaiset.
Neidonvahakas

| Neidonvahakas |
| --- | --- |

Uhanalaisuusluokitus
 
Suomessa::  Elinvoimainen 
 
Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Agaricales
Heimo::  Hygrophoraceae
Suku::  Holvivahakkaat Cuphophyllus
Laji::  virgineus
Kaksiosainen nimi
 Cuphophyllus virgineus  (Wulfen) Kovalenko 
Synonyymit
 Hygrocybe virginea (Wulfen) P.D. Orton & Watling  Camarophyllus virgineus (Wulfen) P.Kumm. 
Katso myös
   Neidonvahakas Commonsissa 
Infobox OKNimi-testi OK: 
Neidonvahakas (Cuphophyllus virgineus) on kupera tai laakealakkinen lumivalkoinen tai kellanvalkoinen sienilaji. Heltat ovat valkoiset. Jalka on ontto ja vaalea. Sieni on syötävä. Se kasvaa laitumilla ja metsäniityillä sammalen seassa melko yleisenä.
Nebukadressar II

William Blaken Nebukadressar (1795), käsin väritetty etsaus.
Nebukadressar II (myös Nebukadnessar II; akkadiksi 𒀭𒀝𒆪𒁺𒌨𒊑𒋀 dNabû-kudurri-uṣur; hepr. ‏נְבוּכַדְנֶצַּר‎ Nəḇūḵaḏneṣṣar; vallassa n. 605 eaa.–562 eaa.) oli Uus-Babylonian valtakunnan merkittävin hallitsija. Nebukadressar on tunnettu Juudan ja Jerusalemin valloituksistaan, joista sai alkunsa juutalaisten pakkosiirtolaisuus, niin sanottu Babylonin vankeus, sekä monumentaalisista rakennustöistään pääkaupungissaan Babylonissa.
Nebukadressar rakennutti Ištarin portin. Legendan mukaan hän rakennutti myös Babylonin riippuvat puutarhat (rinnepuutarhat), yhden maailman seitsemästä ihmeestä, jotta hänen vuoristomaasta kotoisin oleva vaimonsa Amyitis tuntisi olonsa kotoisammaksi. Riippuvia puutarhoja ei välttämättä ole koskaan ollut oikeasti olemassa.  Nedukadressarin hallintopalatsi Etelälinna ja sen koillispuolella sijainnut puutarharakennelma, mahd. Riippuvat puutarhat, on löydetty arkeologisissa kaivauksissa. Puutarharakennelmasta, joka hyvin sopisi kuvaukseen Riippuvista puutarhoista, on löydetty holvikaarin koristeltuja  muureja ja kaivoja puutarhan kasteluun.
Nedukadressar lisäsi viljelysmaata kaivauttamalla Eufrat-virrasta kastelukanavia tasangolle. Viljelijöiden ei tarvinnut pelätä kuivuutta. Nebukadressarin aikana Babylonia vaurastui taloudellisesti ja sen liike-elämä kukoisti. Babylonin eli Baabelin kaupunkiin rakennettiin Baal-jumalan temppeli 91 metriä korkeaksi ja perinteisen zikkurratun muotoiseksi. Temppelistä tuli sen ajan turistinähtävyys. Baalin eli Mardukin temppelin pohjakuva oli neliö, sivun pituus oli 90 m. Rakennusaineet otettiin luonnonympäristöstä: koska kiviä ei juurikaan ollut, valmistettiin savitiiliä ja muurauslaastiksi käytettiin asvalttipikeä. Polttamaton tiili ei kestä sadetta eikä tulvia, siksi seinän uloin kerros tehtiin poltetuista tiilistä. Ennen polttoa tiiliin painettiin kuninkaallinen leima.
Akkadinkielinen nimi, Nabû-kudurri-uṣur, tarkoittaa "Oi jumala Nabu, suojele esikoispoikaani". Nabu on Babylonian viisauden jumala ja Marduk-jumalan poika. Omissa teksteissään Nebukadressar kuvaa itseään Nabun rakastamaksi ja suosikiksi. Hänen nimensä on aiemmin väärin tulkittu tarkoittavan "Oi Nabu, suojele kudurruani", Tässä asiayhteydessä kudurru tarkoittaa kiveen kaiverrettua maanomistuskirjaa. Kuitenkin hallitsijan arvonimessä kudurru tarkoittaa lähinnä esikoispoikaa tai vanhinta poikaa.
Vanha testamentti kuvaa, että Jumala vei Nebukadressarilta vallan ja syöksi hänet eläinten keskuuteen seitsemäksi vuodeksi, kunnes hän oppisi, että Jumala antaa vallan kenelle haluaa. Tuon seitsemän vuoden kuluttua Nebukadressar parani ja hänelle annettiin takaisin hänen paikkansa Babylonin hallitsijana.
Aiheesta muualla

Kuvia tai muita tiedostoja aiheesta Nebukadressar II Wikimedia Commonsissa
| 0 | 1 | 2 |
| --- | --- | --- |
| Edeltäjä: Nabopolassar | Babylonin kuningas 605–562 eaa. | Seuraaja: Amel-Marduk |
NBA:n työsulku 1998–1999

David Stern toimi NBA:n komissaarina työsulun aikaan.
NBA:n työsulku 1998–1999 oli sarjahistorian kolmas sulku ja se kesti 1. heinäkuuta 1998–20. tammikuuta 1999.
Koko 1990-luvun ajan sarjan pelaajien palkat olivat nousseet kiihtyvään tahtiin. Omistajien mielestä palkat olivat riistäytyneet käsistä, jonka vuoksi moni seura teki tappiota. Kun sopua palkkaukseen ei löytynyt, julistivat seuraomistajat pelaajille työsulun. Neljä kuukautta kestäneen työsulun jälkeen kausi päästiin aloittamaan helmikuussa 1999.
Tausta

Ennen kauden 1998–1999 työsulkua NBA:ssa ei ollut koettu vastaavanlaisia työsulkuja. Kesällä 1995 oli ensimmäinen työsulku, joka kesti kolme kuukautta ja vuonna 1996 tapahtunut työsulku kesti vain muutamia tunteja. Liigaan asetettiin palkkakatto vuonna 1983, jolloin myös sovittiin, että 53% seuran koripallosta syntyvistä tuloista menee pelaajille. Vuonna 1994 pelaajayhdistyksen johtoon nousi Charles Grantham, joka halusi päästä eroon muun muassa palkkakatosta. Seuraavana vuonna NBA teki kuusivuotisen työehtosopimuksen, jolla pyrittiin suojelemaan pelaajien työrauhaa.
Kaudella 1997–1998 seurojen koripallosta syntyvistä tuloista 57% meni pelaajille, jonka takia seurojen omistajat käyttivät sopimuksessa olevaa pykälää hyväkseen. Pykälän hyväksikäyttöä edesauttoi NBA-seurojen huono taloudellinen tilanne, sillä melkein puolet sarjan joukkueista teki tappiota. Maaliskuussa 1998 seurajohtajat kokoontuivat, ja äänin 27–2 seuraomistajat päättivätt avata uudelleen neuvottelut pelaajien työehtosopimuksesta. Huuhtikuussa osapuolet aloittivat keskustelun sopimuksesta, mutta yhdeksän neuvottelukerran jälkeen sopua ei saatu aikaan.
Palkkakattoa voitiin kiertää seuroissa ns. Larry Bird-poikkeuksen nojalla. Tämä säännös tehtiin vuonna 1988, kun Boston teki Birdin kanssa uuden sopimuksen, joka ylitti palkkakaton. Vuonna 1995 tehtiin sopimus, jossa NBA-pelaajan kolmelle ensimmäiselle pelivuodelle asetettiin kattopalkka, mutta tämän jälkeen pelaajasta tulisi vapaa pelaaja. Tällä hidastettiin ensimmäisten pelivuosien palkkakehistystä, mutta kolmen vuoden jälkeen pelaajan palkka moninkertaistui. Tämän johdosta pelaajat kilpailuttivat itseään kolmen pelivuoden jälkeen, jolloin heidän palkkansa myös moninkertaistui.
Työsulku > Tapahtumat

Kesäkuun lopulla osapuolet pitivät neuvottelut, mutta yhteisymmärrystä ei saatu aikaiseksi. 1. heinäkuuta 1998 alkoi omistajien pelaajille julistama työsulku. Omistajat halusivat vähentää pelaajien osuuden seurojen koripallon liittyvistä tuloista 50%:iin. Myös liiga korosti, että parhaiten palkatuimpien pelaajien palkkaa tulisi vähentää. Sopimusneuvotteluita jatkettiin elokuussa 1998. Tällöin neuvottelut katkesivat kuitenkin, kun seuraomistajat tekivät ulosmarssin. Kuukausi tämän jälkeen NBA keskeytti Miami Heatin ja Maccabi Tel Avivin välille suunnitellun harjoitusottelun. Tämä oli ensimmäinen kerta liigan historiassa, kun liiga joutui perumaan ottelun työkiistan vuoksi. Syyskuun loppupuolella NBA perui seurojen harjoitusottelut ja lokakuun alussa loputkin ottelut peruutettiin. Lopulta kauden kahden ensimmäisen viikot jouduttiin perumaan, eikä sopua näyttänyt löytyvän.
Työsulku > Vaikutukset

Työsulku vaikutti Yhdysvaltain koripallomaajoukkueeseen, sillä vuoden 1998 MM-kilpailuihin maa lähetti tuntemattomamman joukkueen, jossa ei ollut kovapalkkaisia NBA-tähtiä.
Náxoksen linna

| Náxoksen linna Kástro> Κάστρο |
| --- | --- |
 Náxoksen linna ja vanhaakaupunkia.
Sijainti:  Náxoksen kaupunki, Náxos ja Pienet Kykladit, Etelä-Egean saaret, Kreikka
Koordinaatit:  37°06′21″N, 25°22′37″E
Rakennustyyppi:  linna
Valmistumisvuosi:  n. 1207–1250
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Náxoksen linna eli Kástro (kreik. Κάστρο) on venetsialaisaikainen linna Náxoksen kaupungissa eli Chórassa Náxoksen saarella Kreikassa. Se sijaitsee kukkulalla kaupungin vanhassakaupungissa, ja on säilynyt suhteellisen hyvin.